BBGI เปิดขายหุ้น IPO ที่ราคา 10.50 บาทต่อหุ้น
BBGI แต่งตั้ง Underwriter พร้อมเปิดขายหุ้น IPO ที่ราคา 10.50 บาทต่อหุ้น
2 มี.ค. 2565

นายกิตติพงศ์ ลิ่มสุวรรณโรจน์ ประธานเจ้าหน้าที่บริหารและกรรมการผู้จัดการใหญ่ บริษัท บีบีจีไอ จำกัด (มหาชน) หรือ BBGI ผู้นำอุตสาหกรรมพลังงานเชื้อเพลิงชีวภาพและผู้สร้างสรรค์ธุรกิจผลิตภัณฑ์ชีวภาพมูลค่าสูงที่ส่งเสริมสุขภาพในประเทศไทย และนางสาวบุษราภรณ์ จันทร์ชูเชิด รองกรรมการผู้จัดการ สายงานวาณิชธนกิจ บริษัทหลักทรัพย์ กรุงไทย ซีมิโก้ จำกัด ในฐานะที่ปรึกษาทางการเงิน ร่วมลงนามสัญญาแต่งตั้ง บริษัทหลักทรัพย์ กรุงไทย ซีมิโก้ จำกัด เป็นผู้จัดการการจัดจำหน่ายและรับประกันการจำหน่าย พร้อมแต่งตั้ง บริษัทหลักทรัพย์ ซีจีเอส-ซีไอเอ็มบี (ประเทศไทย) จำกัด บริษัทหลักทรัพย์ ไอร่า จำกัด (มหาชน) บริษัทหลักทรัพย์ เอเชีย พลัส จำกัด บริษัทหลักทรัพย์ ดีบีเอส วิคเคอร์ส (ประเทศไทย) จำกัด บริษัทหลักทรัพย์ ฟินันเซีย ไซรัส จำกัด (มหาชน) บริษัทหลักทรัพย์ เคจีไอ (ประเทศไทย) จำกัด (มหาชน) บริษัทหลักทรัพย์ เมย์แบงก์ (ประเทศไทย) จำกัด (มหาชน) และบริษัทหลักทรัพย์ พาย จำกัด (มหาชน) เป็นผู้จัดจำหน่ายและรับประกันการจำหน่ายหุ้นสามัญเพิ่มทุนของ BBGIโดยเสนอขายหุ้น IPO จำนวนไม่เกิน 433.20 ล้านหุ้น ในราคาหุ้นละ 10.50 บาท ซึ่งเปิดให้ผู้ถือหุ้นเดิมของ BCP และ KSL เฉพาะกลุ่มที่มีสิทธิได้รับจัดสรร จองซื้อในระหว่างวันที่ 3-4 และ 7 มีนาคม 2565 ตั้งแต่เวลา 8.30 น. -16.00 น. และวันที่ 8 มีนาคม 2565 ตั้งแต่เวลา 8.30 น. – 12.00 น. ผ่านใบจองซื้อ (Hard Copy) โดยนำส่งเอกสารที่ บริษัทหลักทรัพย์ กรุงไทย ซีมิโก้ จำกัด สำนักงานใหญ่ ชั้น 15 และระบบออนไลน์ (Online) www.ktzmico.com และนักลงทุนทั่วไปสามารถจองซื้อหุ้น BBGI ได้ตั้งแต่เวลา 8.30 น. ของวันที่ 9 มีนาคม 2565 ถึงเวลา 16.00 น.ของวันที่ 11 มีนาคม 2565 ผ่านช่องทางจองซื้อ 3 ช่องทาง ได้แก่ 1) ใบจองซื้อ (Hard Copy) 2) การจองซื้อผ่านระบบออนไลน์ (Online) 3) การจองซื้อผ่านทางโทรศัพท์บันทึกเทป ของผู้จัดการการจัดจำหน่ายและรับประกันการจำหน่าย และผู้จัดจำหน่ายและรับประกันการจำหน่าย ทั้งนี้ขึ้นอยู่กับเวลา วิธีการ และเงื่อนไขการจองซื้อที่ผู้จัดจำหน่ายและรับประกันการจำหน่ายแต่ละรายกำหนด โดยคาดว่าจะนำหุ้นเข้าจดทะเบียนในตลาดหลักทรัพย์แห่งประเทศไทยได้ช่วงกลางเดือนมีนาคม 2565นางสาวบุษราภรณ์ จันทร์ชูเชิด รองกรรมการผู้จัดการ สายงานวาณิชธนกิจ บริษัทหลักทรัพย์ กรุงไทย ซีมิโก้ จำกัด ในฐานะที่ปรึกษาทางการเงิน กล่าวถึงการนำบริษัท BBGI เข้าจดทะเบียนในตลาดหลักทรัพย์แห่งประเทศไทยว่า “มีความมั่นใจในความแข็งแกร่ง และศักยภาพการเติบโตของบริษัทฯ เป็นอย่างมาก ประกอบกับผลตอบรับอย่างล้นหลามจากนักลงทุนสถาบัน ที่แสดงความต้องการจองซื้อเกินกว่าจำนวนที่จัดสรรไว้มากกว่า 3 เท่า จึงเชื่อมั่นว่า BBGI จะได้ผลตอบรับที่ดีจากนักลงทุน และจะเป็นอีกหุ้นคุณภาพที่เป็นหนึ่งในใจของนักลงทุนในตลาดหลักทรัพย์ฯ อย่างแน่นอน”